Madison Beer

**Madison Beer** ch'est eune canteuse, mannekin pi acteuse améritchaine, née l' 5 ed marche 1999 à Jericho, dins l'Étot d' New York.

Al attire l'attincion d'chés médias grache à un tweet dech canteu canadien Justin Bieber qui évoke ses érprises musicales su YouTube. Al sinne pus tard aveuc ch' label Island Def Jam, pis décide in 2016 ed dvnir eune artisse indépindante. Al publie sin prumier EP, *[[As She Pleases]]*, in 2018, pis sin prumier album *[[Life Support (album)|Life Support]]* in 2021.

## Biografie
### Famile
D'sin nom complet Madison Elle Beer, al est née l' 5 ed marche 1999 à Jericho (New York). D'origine juive ashkénaze, al o un frère cadet lonmé Ryder. Sin père travaille dins ch' donmène del construccion et pi s'mère est décoratriche d'intérieur.

### Débuts su YouTube
Début 2012, Madison Beer, alorse âgée d' 12 ans, souhaite montrer à ses amis qu'al soait canter. Al s'met alorse à publier des érprises d'canchons populoaires su l'plateforme d'vidéos YouTube. Al publie eune prumière vidéo, qui consisse à un mash-up d'canchons ed Bruno Mars. S'quatième vidéo, eune érprise dech tite *[[At Last (canchon)|At Last]]* d'Etta James, est publiée in juilet 2012 (deus moés et dmi apré s'publicacion) pèr ch' canteu canadien Justin Bieber à ses pus d'25 millions d'abonnés su Twitter. Madison Beer confie in 2018 à propos dech *tweet* ed Bieber: « Justin m'o pos découvert li-meume. Ej suis sûre eq quelqu'un li o montré l'vidéo, pi i l'o insuite tweeté. Ej doute qu'il ait té li-meume su YouTube ».

Ch' geste propulse Madison Beer dins chés sujets tindanches (*[[X (résieu sochial)|trending topics]]*) ed Twitter ach nivieu monnial, pi li donne eune couverture médiatique importante.

### Carrière musicale
### Amon Island Records

À l'suite del russite d'es vidéo, Justin Bieber l'sinne dins s'prope moaison ed disques, Island Records, pi Madison Beer s' foait manager pèr Scooter Braun. Al part d'sin collège, pi part aveuc s'mère et pi sin jone frère s'installer à Los Angeles (sin père l'est resté dins l'Étot d' New York).

Al inrégiste eune canchon lonmée *We Are Monster High*, qui sert d'binde originale à l' web-série pou infants *Monster High*, in partenariat aveuc l' franchise d'poupées dech meume nom. In février 2013, Cody Simpson érfoait s'canchon *Valentine* aveuc Madison Beer, qui est diffusée su Radio Disney, moais n'o jamoais té offichiellemint publiée.

L' 12 ed sectimbe 2013, Madison Beer foait paroaite sin prumier single lonmé *Melodies*, écrit pèr Peter Kelleher, Ben Kohn, Thomas Barnes, pi Ina Wroldsen. Ech clip del canchon, dins lquel Justin Bieber foait eune aparicion, inclu un important plachemint d'produit pou chés caskes del marque Beats. Ech tite n'foait ch'pindant pos d'bons scores dins chés charts. Sin deusième single, *Unbreakable*, sorti l' 17 ed join 2014, est écrit pèr Jessica Ashley, Evan Bogart, Heather Miley, Matt Schwartz, Emanuel Kiriakou, pi Andrew Goldstein ; i est produit pèr chés deus darins.

Ech tite n'marche ch'pindant pos mieus eq sin prumier single, *Melodies*. Madison Beer confie in 2018 n'pus ète satisfoaite d'ces canchons, qui li avoaiétte té imposées pèr s'moaison ed disques : « j'étoais tré jone, ej n'connoaissoais pos l'industrie. Pindant longtimps, ej m'suis sintie piégée. »

Madison Beer cminche à travailler su un prumier projet d'album qui auroait dû ète un mélinge ed R'n'B, ed pop et pi d'ambient. Al ésplique in sectimbe 2013 ach magazène *[[Teen Vogue]]* qu'i vo y avoér « des canchons lintes, des canchons trisses, des canchons joéyeuses, des canchons su chés garchons, et pi des canchons su ète soé-meume. ». Prévu pour 2014, l'album sro finalmint abandonné.

L' 16 ed sectimbe 2015, al sort un single lonmé *All For Love* in featuring aveuc Jack & Jack.

### Artisse indépindante (2016-2019)
In 2016, Madison Beer part d' Island Records pou dvnir eune artisse indépindante, pi ingage un eute manager.

L' 19 ed moai 2017, al sort l' single *Dead*, dont l' version *acoustic* sro publiée l' 25 ed aout 2017. L' 3 ed novimbe, al sort sin deusième single, *Say It To My Face*.

In février 2018, al sort sin prumier EP, lonmé *[[As She Pleases]]* pi composé d' 7 canchons. Al ésplique avoér coési ch' tite (« Conme bon li simble » in picard) pou montrer eq ch'est al qui prind maintnant chés déchisions dins s' carrière.

Durint l'étè 2018, al sort l' darin single d' sin EP lonmé *Home With You*. In aout 2018, l' canchon s'értrouve à l' 22e plache dech Top 40 Mainstream dech magazène *[[Billboard]]*, foaisant d'al l' prumière artisse indépindante ed ch' clachemint.

In sectimbe 2018, al aparoait dins l'album ed David Guetta aveuc l' canchon *Blame It On Love*. In novimbe 2018, al sort *Hurts Like Hell* aveuc l' rappeu Offset.

In novimbe 2018, al donne s' voés ach parsonnache d'Evelynn, dech ju *[[League of Legends]]*, su l' canchon *[[Pop/Stars]]* dech groupe ed K-pop virtuel K/DA. Al partichipe à l' cérémonie d'overture d'chés campionnats dech monne dech ju l' 3 ed novimbe 2018 à Incheon, in Corée dech Sud.

Durint l'innée 2019, Madison collabore aveuc Jax Jones pi Martin Solveig dins eune canchon lonmé *All Day And Night*. L' 17 ed moai 2019, al sort un nouvieu single, *Dear Society.* Apré des innées conme artisse indépindante, l' canteuse sinne finalmint aveuc Epic Records l' 10 ed aout 2019.

### ''Life Support'' (2020-2021)

In jinvier 2020, al sort *Good In Goodbye* conme prumier single ofichiel d'sin album lonmlé *Life Support*. Al sort insuite eune novèle canchon lonmée *Selfish* l' 14 ed février 2020 suivi d'un single promocionnel, *Stained Glass* sorti l' 3 d' avri 2020. Durint l'étè 2020, al sort un troésième single lonmé *Baby*.

Ach moés d'octobe 2020, al incarne à nouvieu l' parsonnache d'Evelynn dins l'EP *[[All Out (EP)|All Out]]*. Sin darin single ed l'innée s'lonme *Boyshit* pi l'est sorti in déchimbe 2020. Al annonche égalmint eq sin album *Life Support* sro publié l' 26 ed février 2021. L'album s'értrouve à l' 65e plache dech clachemint Billboard 200 l' smaigne d'es sortie. L'album est acclamé pèr l' critique et pi chés fans.

### 2023 : ''Silence Between Songs''
In sectimbe 2023, al publie, *[[Silence Between Songs]]*, sin deusième album studio. Ech disque pi sin tite font référinche ach long kmin traversé pèr l'artisse edpis ses débuts dins l'industrie musicale.

### Mannekinat
Madison Beer o un pu défilé pou chés marques Dolce & Gabbana et pi Maybelline. Lorse del Fashion Week d' Milan, al o égalemint canté à chés cotés ed Liam Gallagher lorse d'eune soérée organisée pèr l' magazène d'mode *[[Vogue]]*.

## Vie privée
In juilet 2014, Madison s'met in coupe aveuc Jack Gilinsky, moais l'erlacion n'est ofichialisé qu'in avri 2015. Is annonchette leu séparacion début juilet 2017.

In 2016, lorse d'eune intervue, al préchise qu'al n'se considère pos conme uniquemint hétérosexuelle, car al est djà tombée anmoureuse d'eune file.

Inte fin 2017 pi moai 2019, al o eune erlacion aveuc l'influincheu pi organisateu d' soérées Zack Bia, durint lqueule l' coupe se sépare pi s'érmet insimbe à d'nombeuses érprises. Al li dédie l' canchon *Selfish* pèr l' suite.

Al s' érmet un pu aveuc Jack Gilinsky à l'étè 2019.

Edpis 2020, al est in coupe aveuc l' TikToker Nick Austin.

Parmi ses meilleus amis fidjurette chés Sturniolo triplets. Nick étint chelui aveuc lqueul al est l' pus proche.

In octobe 2025, apré pusieus moés d'rumeus, un baiser écangé dvant chés caméras lorse d'un match ed NFL inte al pi l' quarterback d'chés Chargers ed Los Angeles Justin Herbert confirme leu erlacion.

## Discografie

### Albums

* 2021 : *[[Life Support (album)|Life Support]]*
* 2023 : *[[Silence Between Songs]]*
* 2026 : *[[Locket (album)|Locket]]*

### EP

* 2018 : *[[As She Pleases]]*

### Singles

* 2013 : *Melodies*
* 2014 : *Unbreakable*
* 2015 : *All For Love* (aveuc Jack & Jack)
* 2015 : *Something Sweet*
* 2017 : *Dead*
* 2017 : *Say It To My Face*
* 2018 : *Home With You*
* 2018 : *POP/STARS* (aveuc K/DA, (G)I-DLE, Jaira Burns)
* 2018 : *Hurts Like Hell* (aveuc Offset)
* 2019 : *Dear Society*
* 2020 : *Good In Goodbye*
* 2020 : *Selfish*
* 2020 : *Stained Glass*
* 2020 : *Baby*
* 2020 : *MORE* (aveuc K/DA, (G)I-DLE, Jaira Burns, Lexie Liu, Seraphine)
* 2020 : *[[Boyshit|BOYSHIT]]*
* 2021 : *Carried Away* (aveuc Surf Mesa)
* 2021 : *[[Reckless (canchon d' Madison Beer)|Reckless]]*
* 2022 : *Dangerous*
* 2022 : *Showed Me (How I Fell In Love With You)*
* 2023 : *Home to Another One*
* 2023 : *Spinnin*
* 2023 : *Sweet Relief*
* 2023 : *Envy the Leaves*
* 2023 : *17*
* 2023 : *Ryder*
* 2023 : *Nothing Matters But You*
* 2023 : *I Wonder*
* 2023 : *At Your Worst*
* 2023 : *Silence Between Songs*
* 2023 : *King of Everything*
* 2024 : *Make You Mine*
* 2024 : *15 minutes*
* 2025 : *All At Once*
* 2025 : *yes baby*
* 2025 : *bittersweet*

### Conme canteuse duo

### Eutes aparicions

## Tournées

* 2014 : *Magcon Tour*
* 2018 : *As She Pleases Tour*
* 2021 : *Life Support Tour* 
* 2024 : *The Spinnin Tour* 

## Filmografie

* 2013 : *Louder Than Words* : Amy
* 2020 : *RuPaul's Secret Celebrity Drag Race* : al-meume
* 2020 : *RuPaul's Drag Race: All Stars* : al-meume/juge

* X : *Jennifer's Body 2* : Madison Check

## Notes pi référinches


## Voér auchi

### Loïens intarnètes

* **<small>(</small><small>en)</small>** Chite ofichiel
* Ersources erlatives à l'musique : AllMusic **·** *[https://www.billboard.com/artist/madison-beer Billboard]* ***·*** Discogs **·** Last.fm **·** MusicBrainz **·** Songkick **·** SoundCloud
* Ersource erlative à l'audiovisuel : IMDb
* Notices d'autorité : VIAF **·**  **·** BnF **·** LCCN **·** GND **·** Norvège

### Portals